الدوله المملوكيه
['Samsam22', 'Ghaly', 'GhalyBot', 'MenoBot', 'VolkovBot', 'Meno25', 'Raafat', 'Redakingbot', 'Dinamik-bot', 'Ramsis II', 'ArthurBot', 'SieBot', 'Esperfulmo', 'Darkicebot', 'Jotterbot', 'InternetArchiveBot', 'ChuispastonBot', 'Idioma-bot', 'Elfagalmostafa1', 'Luckas-bot', 'Kiro Bassem', 'JAnDbot', 'Xqbot', 'Bodhisattwa']
فكرة الاستعانه بالمماليك فى الشرق الاقرب بدت من أيام العباسيين أول واحد استخدمهم كان الخليفه المأمون الخليفه المعتصم جاب تركمان وحطهم فى الجيش عشان يعزز مكانته بعد ما فقد الثقة فى العرب وفى الفرس اللى قامت عليهم الدولة العباسية ودى كات حاجه جديده شجعت الخلفا والحكام التانيين اللى جم بعده انهم يعملوا نفس الموضوع حكام مصر الطولونيين الاخشيديين الفاطميين استخدموا المماليك أحمد ابن طولون كان بيشترى مماليك الديلم ودول كانو من جنوب بحر قزوين ووصل عددهم لبتاع ألف تركى ألف اسود آلاف مرتزق حر فرسان مماليك مماليك الدوله الاخشيديه والفاطميه لما اتاسست الدوله الاخشيديه محمد بن طغج الاخشيد جاب تراكوه من الديلم كان عددهم كبير بتاع ألف وعليهم حراسه الشخصيين اللى كانو بتاع آلاف مملوك الفاطميين كانو محتاجين جيش كبير يقووا بيه نفسهم فى مصر ويعينهم التوسع فى الشرق جيشهم فى الاولانى كان من المغاربه لكن لما خشوا مصر زودوا عليه عساكر تراكوه وديلم وسودانيين وبربر أياميها المماليك دول كانو رجاله كبار متعودين الحروب وشيل السيوف ومعظمهم خشوا النظام ده بنفسهم عشان يكسبوا قرشين لما جه السلطان الصالح نجم الدين أيوب فى أواخر العصر الأيوبى النظام ده اتغير وبقاله شكل تاني مماليك الصالح نجم الدين أيوب left لما الايوبيين خدوا السلطه اتوسعوا فى شرا المماليك التراكوه اسم تركى اياميها كان اسم سنه بيشمل شعوب كتيره مش اتراك تركيا الحاليه الأيوبيه زى صلاح الدين الأيوبى كانو بيجيبوا عساكر مماليك متدربه جاهز وواخدين الحروب لكن لما الصالح نجم الدين أيوب وصل الحكم الموضوع كبر واتطور وبقى يشترى مماليك صغيرين فى السن اللى يتعرفوش لا فى الحرب ولا فى شيل السيوف وبنى ليهم معسكرات وبراج فى جزيرة الروضه فى القاهره وقعدهم هناك وياه بعد ما عزل من قلعة الجبل واتربوا المماليك دول من صغرهم على ايديه وعمل ليهم طريقة عيشه مخصوصه ونظام تدريب معين كان بيراعيهم زى والد فطلعوا بيحبوه مخلصين ليه اللى خلى الصالح أيوب يعمل كده انه أيام صراعاته مع أيوبية الشام اتخلى عنه عساكره والعسكر الخوارزميه اللى كان بيأجرهم بالفلوس فلما بقى سلطان قال بدل المرتزقه الكبار دول اللى ولائهم للفلوس وبس أحسن يجيب مماليك صغيرين فى السن يتربوا على ايديه ويطلعوا قلبهم عليه وولائهم ليه وبس الصالح أيوب ساب قلعة الجبل خد أهله ومماليكه وعزل على جزيرة الروضة اللى بنى فيها قلعه وسرايات أسوار وبراج وعباها بالسلاح والحراريق وسمى المماليك بتوعه المماليك البحرية وسبب التسميه دى انهم كانو عايشين فى جزيره فى النيل بحر النيل أو لانهم جم من بلاد ورا البحر والمماليك البحريه دول بقوا يتنسبوا للصالح أيوب ويتلقبوا باسمه فكان يتقال عنهم المماليك الصالحيه النجميه ويتضاف لأساميهم لقب الصالحى النجمى زى أيبك الصالحى النجمى والظاهر بيبرس الصالحى النجمى وقلاوون الصالحى النجمى وغيرهم كتير تأسيس الدوله المملوكيه بعد ما اتوفى السلطان الصالح أيوب فى المنصوره ومصر قايمه فيها حرب ضد الفرنج بقيادة لويس التاسع ملك فرنسا اللى غزوا دمياط وكانوا ناوين يهجموا القاهرة المماليك بتوعه قتلوا ابنه توران شاه اللى بعتوا جابوه من حصن كيفا بعد ماابوه مامات عشان يمسك البلد بدل أبوه ويقود الجيش بعد الحرب ما خلصت واتقبض على لويس التاسع اتكبر عليهم وعلى مرات أبوه شجر الدر فراحوا قاتلينه فى فارسكور وبقت البلد من غير سلطان فراح المماليك متفقين على تسليم الحكم لشجر الدر أرملة الصالح أيوب وعملوها سلطانه بصفتها مرات السلطان الممات أم ابنه خليل اللى برضه كان متوفى لانها قدرت تحمى مصر تسيرها فى ظروف صعبة جدا طبعا الأيوبيه فى الشام ما عجبهومش الكلام ده اللى حا يضيع عليهم العرش فاتصلوا بالخليفه العباسى المستعصم بالله فى بغداد فراح مشيع جواب لمصر يقولهم ازاى تعملوا واحدة ست سلطانه عليكم اذا كنتوا محتاجين رجاله نبعت لكوا من عندنا ومن العبر ان شجر الدر دى حكمت مصر فى فتره حرجه وقدرت انها تغلب الفرنج وتحمى مصر بشطارتها ونباهتها والمستعصم ده ماقدرش يحمى بغداد من المغول وبقى يبعتلهم فى هدايا وفلوس لغاية ما دخلوا بغداد طربقوها وقبضوا عليه أعدموه هوه رجالته المماليك فكروا يعملوا ايه لانهم كانو لسه محتاجين تأييد الخليفه وعايزين يرضوه فهداهم تفكيرهم ان شجر الدر تتجوز واحد منهم وتتنازل ليه عن العرش فأختاروا الأمير عز الدين أيبك فأتجوزها وبقى سلطان أيبك بكده بيعتبره المؤرخين أول سلطان مملوكى على مصر بعد شوية لقى نفسه ولا بيحكم ولابتاع ومراته الجديده شجر الدر هى اللى بتحكم والبحريه ماسكين كل حاجه فى البلد فراح طايح فيهم وقاتل زعيمهم فارس الدين أقطاى الجمدار فهربوا على الشام والكرك كان من ضمنهم بيبرس البندقدارى اللى بقى سلطان سنه قلاوون الألفى اللى برضه اتسلطن بعد بيبرس وعياله السعيد بركه سلامش فى عصر الدوله المملوكيه اتطور نظام المماليك فى مصر وبقى المملوك اللى بياخد الاماره ويبقى أمير ممكن انه يشترى ويجيب مماليك جداد لحسابه الشخصى وينسبهم ليه بس بشرط ان هوه ومماليكه الجداد دول يبقوا موالين للسلطان لكن ولائهم للأمير صاحبهم كان أهم من ولائهم للسلطان انه اذا الأمير خلع من السلطان وما بقاش موالى ليه هما كمان يخلعوا معاه رتبة المملوك وتميزه كان مرتبط بشطارته وشجاعته وولائه والحرس السلطانى المماليك السلطانيه كانو الخلاصه أعلى طبقة من المماليك ودول كانو القريبين من السلطان وبتوع السلطة والمترشحين للوظايف الكبيرة وحتى لوظيفة السلطان نفسها بعد ما يموت السلطان أو يتخلع كات حالة الرخاء فى مصر بتخلى الناس تبيع عيالها لسلطان مصر والامرا عشان يتمتعوا ويتهنوا بالعيشه فى مصر وبقت التجاره مربحه وبقوا التجار رايحين جايين بين مصر وبلاد الشرق الأوسط يوردوا مماليك ويقبضوا كان فيه تجار فى اوروبا عرفوا السكة وراحوا يوردوا أوروبيين بس بابا الكاتوليك ما عجبهوش الموضوع وطلب التصدى للتجار الأوربيين دول المماليك بقوا يعينوا المماليك الجداد فى الجيش ويعينوا ولادهم ولاد الناس فى الوظايف الكتابيه والاداريه فى الدواوين واتكونت من المماليك طبقه ارستقراطيه متقسمه على الامرا لكن النظام الأرستقراطى كان رابطهم كلهم ببعض سلاطين مصر اللى جم بعد الجيل الأولانى زى أولاد بيبرس أولاد قلاوون أحفاده زى الأشرف خليل الناصر محمد اتولدوا فى مصر اتمصروا كانو بيتكلموا بالمصرى عاداتهم ثقافتهم مصريه نفس الكلام بالنسبه لأولاد الأمرا ما كانش ليهم غير مصر وطن وقت الحروب المعارك كان الأعداء بيسموهم المصريين وده نفس موقف المؤرخين الغربيين فى التعامل مع المماليك بعكس الكتابات العربيه غير المصريه اللى بتحاول فصل المماليك عن مصر عن ثقافتها تاريخها لتصوير انتصاراتهم على انها ما كانتش مصريه رغم ان عدد المماليك كان صغير فى الجيش المصرى أياميها رغم ان المماليك كانو مصريين لغة ثقافة نظام الدوله المملوكيه الدولة المملوكية بعد ما اتوسعت نظام الحكم المملوكى ابتدا بسلطنة واحده ست هى شجر الدر دى كانت حاجه جديده فى مصر ما حصلتش من أيام الملكه كليوباترا السابعه اللى اتوفت سنه قبل الميلاد من ناحيه تانيه النظام المملوكى عمل تطوير كبير فى نظم الحكم على مستوى العالم ان النظام ماكانش قايم على التوريث لكن على اختيار الحاكم دى كانت حاجه جديده مش على مستوى مصر الشرق الاوسط بس لكن على مستوى العالم فى العصور الوسطى الدوله المملوكيه كات منظمه جدا والمماليك دخلوا أساليب جديده للاداره ومصطلحات ماكنتش موجوده فى مصر قبل كده على قمة هرم السلطه كان السلطان راس الدوله اللى متربع على العرش بتفويض من الخليفه العباسى ولما المغول هدوا بغداد واحتلوها قتلوا الخليفه المستعصم الظاهر بيبرس عين خليفه بداله فى القاهره عشان يدى شرعيه لحكم المماليك وبتفويض الخليفه بقى السلطان فى ايده كل حاجه ومعاه كل السلطات التشريعيه والتنفيذيه والقضائيه بس السلطان كان مسنود على قوة مماليكه وولائهم ليه قدرتهم على كبح جماح مماليك الأمرا عشان كده تاريخ الدوله المملوكيه كان مليان بسلاطين نصبوا نفسهم بعد ما اتمكنوا من السلطه الفعليه وخلوا السلطان مجرد لعبه فى ايديهم لغاية ما قدروا يخلعوه بنفيه أو بقتله لو عصلج ويقعدوا مكانه زى ما حصل للسلطان السعيد بركه ابن الظاهر بيبرس اللى عزله قلاوون وحط مكانه أخوه الصغير لامش لغاية ما اتمكن هوه وممالكيه وعزلوه هوه التانى وقعد قلاوون على العرش وزى ما حصل لابنه السلطان الناصر محمد من كتبغا بيبرس الجاشنكير دى كانت حاجات موجوده بيحصل أكتر منها فى كل الممالك زمان مش بدعه مملوكيه السلطنه فى نظام الحكم المملوكى ماكانتش بالتوريث صحيح فيه ولاد سلاطين ورثوا الحكم زى السعيد بركة لامش ولاد الظاهر بيبرس بعد كده ولاد أحفاد السلطان قلاوون لكن العادة ان ولاد السلاطين دول كانو بيتحطوا على العرش لغاية ما الأحوال ما تهدى بعد كده كانو بيتخلعوا ويقعد مكانهم أمير قوى اللى فى الأصل كان فى العاده نايب السلطنه والحاكم الحقيقى مسك الحكم ما كانش قايم على توريث الحكم أو التفويض الشعبى لكن على التنافس بين الأمرا على عرش السلطنه لكن كان فى العاده بتفويض الأمرا اللى كانو بيجتمعوا بيتفقوا على تنصيب السلطان بطبيعة الحال الأمير اللى كانو بيختاروه كان اقواهم ليه اتباع كتار أو اضعفهم فيقعدوه على العرش ينظموا هما براحتهم شئون البلاد الحرس السلطانى المماليك السلطانيه أو الخاصكيه كانو أهم المماليك بالنسبه للدوله السلطانيه ودول طبعا كان السلطان بيهتم بيهم يروقهم وينفذلهم كل طلباتهم كان بيديهم هدايا واقطاعات عشان يرضيهم ويبقوا معاه لان سلطنته وحياته نفسها كات متوقفه عليهم كان رئيس الحرس السلطانى بيعتبر حاكم بجد وله المماليك بتوعه وقواده اللى تحت ايديه كانو بيتعينوا فى وظايف مهمه زى وظيفة الدوادار وده اللى كان مسئول عن نقل البوسطه السلطانيه بين جهات الدوله كان بيشرف على مراكز البوسطه والحمام الزاجل البريد الجوي وكمان كان معاه ختم السلطان بيمضى بيه على الجوابات والمستندات السلطانيه ووقت غياب السلطان عن مصر كان بيمسك الحكم والمؤرخ الكبير بيبرس الدوادار كان واحد منهم وساعات رئيس الحرس السلطانى كان بيكون دوادار السلطان الدوادار كان تبع ديوان أمير القلم وده كان قلم فى ديوان الانشا اللى كان مسئول عن علاقات مصر بالبلاد التانيه وكتابة جوابات السلطان لحلفائه مسلمين ومسيحيين برة مصر كان كل جواب ليه صيغه معينه بيتكتب بيها على أساس مكانة الملك أو الأمير المبعوت ليه الجواب المؤرخ محيى الدين بن عبد الظاهر كان من أهم اللى اترأسوا ديوان الانشا واخترع صيغ كتابه ماكتش بتستعمل قبله ولو رئيس الحرس السلطانى ماتولاش شغلانة الدوادار كان فى العاده فى الحاله دى بيتولى امارة الجيش وياخد لقب أتابك العسكر أو الأمير الكبير كان للقصر ريس بيشرف عليه اسمه الأستدار والمشرف على مخازن السلاح كان اسمه السلحدار ورئيس الاسطبلات كان بيلقب بأمير آخور كان لكل طبقة من المماليك هدوم معينه معموله من أقمشه غاليه ومطرزه بالدهب والفضة وكانوا بيخرجوا مع السلطان فى المواكب الفخمه كل جماعه مع أميرها والناس تتلم وتتفرج فى العصر المملوكى كات مصر متقسمه على عشرين قسم كل قسم يتولاه والى كان الوالى زى مايكون سلطان صغير على الحتة اللى بيحكم فيها أهم والى كان والى القاهره وده كان أمير كبير بيحكم فى القاهره وضواحيها كان اسمه والى الشرطه ووالى الحرب بعد وقعة اسكندريه بقى فى اسكندريه نايب كبير للسلطان بقى فيها كرسى سلطنه كانت أبواب قلعة الجبل اللى عايش فيها السلطان وفيها مقر الحكم ليها ولاه برضه فكان فيه والى القلعة وده كان بيشرف على باب المدرج اكبر ابواب القلعه كان فيه والى باب القله بعد ما اتوسعت الدولة المملوكيه بره مصر السلطان بقى بيبعت أمرا للشام والكرك غيرها عشان يحكموا نيابه عنه كان اسمهم نواب السلطان ودول كانو غير نايب السلطان المباشر فى القاهره اللى كان بيلقب بكافل الممالك الشريفه ومركزهم كان أقل منه بكتير ومعهومش صلاحيته اللى كات تقريبا نفس صلاحيات السلطان كان من حقه يمضى على مستندات الدولة يحرك الجيش من غير أمر السلطان الدوله المملوكيه قعدت فى مصر من سنه لغاية سنه المماليك البحريه كان معظمهم من أصل تركوى turkic مش اتراك من تركيا حكموا لغاية والمماليك البرجيه كان معظمهم من أصل شركسى حكموا من أيام السلطان برقوق لغاية طومان باى كان أخر سلاطين الدوله المملوكيه لما العثمانليه دخلوا مصر وبدأ عصر التراكوه العثمانليه اتراك من تركيا وبقت مصر ولايه ويوم ما خلص عصر الدوله المملوكيه كتب المؤرخ ابن اياس قصيدة شعر بدايتها بتقول نوحوا على مصر لأمر قد جرى من حادث عمت مصيبته الورى حروب مصر فى عهد الدوله المملوكيه الحمله الصليبيه السابعه بتاعة لويس التاسع اللى صمدت فيها مصر كانت أخر هجمه صليبيه كبيره عليها بعدها دخلت مصر فى حروب بعيده عن أرضها ضد المغول والصليبيين قامت معارك كبيره ضد المغول زى معركة عين جالوت فى عهد السلطان قطز معركة الأبلستين فى عصر السلطان الظاهر بيبرس ومعارك وادى الخزندار مرج الصفر فى عهد السلطان الناصر محمد بن قلاوون زائد أخد طرابلس من الصليبيين فتح عكا وساحل الشام فى أيام السلطان المنصور قلاوون الالفى ابنه السلطان الأشرف خليل بعد ماخلصت الحروب وخفت المخاطر مصر عاشت مستقره وبقت دوله غنيه متطوره ليها علاقات كويسه ومعاهدات مع الدول التانيه حملات الدوله المملوكيه ضد العربان شن المماليك حملات على العربان جوه مصر خاضت الدوله المملوكيه حملات ضد العناصر العربيه اللى دخلت مصر قعدت فيها بقت مصدر للقلق الارهاب الخروج على الأمن النظام قطع الطريق نهب المصريين فى الصعيد بالذات كان فيه فى مصر قبايل عربيه اتسللت استقرت فى الصعيد مناطق فى الوجه البحرى العربان لعبوا أدوار وحشه وقت الحمله الصليبيه السابعه على مصر اتسببوا فى وقوع دمياط بسهوله فى ايد الصليبيين بعد ما وثق فيهم السلطان الصالح أيوب حطهم فيها عشان يحموها فهربوا سابوها فغضب الصالح عليهم بعد ما خانوا الأمانه أعدم منهم عدد كبير وقت تقدم الصليبيين على المنصورة دلهم خاين من العربان على مخاضه فى بحر أشموم قدروا يعدوا عليها للمعسكر المصرى يهجموا عليه فجاءة اتقتل فخر الدين يوسف القائد العام للجيوش المصريه كانت ممكن مصر كلها فى ايد الصليبيين لولا ظهور المماليك فى المنصوره معاهم الأهالى تصديهم بنجاح للقوات الصليبيه المهاجمه فى عهد السلطان عز الدين أيبك العناصر العربيه فى مصر كانت مصدر تهديد ارهاب للمصريين استقرار مصر امنها لكن أيبك بعت ليهم حملات اتبعهم فى مديريات الوجه البحرى قضى على قوادهم سيطر عليهم حد من جرايمهم أعمالهم الفوضويه بيحكى المقريزى أمر المعز بزيادة القطيعة على العرب بزيادة القود المأخوذ منهم معاملتهم بالعسف القهر فذلوا قلوا من أشهر حملات الدوله المملوكيه ضد شرور العربان كانت الحمله اللى قام بيها الأمرا فى عهد السلطان الناصر محمد لما خرج العربان عن النظام اشاعوا الفوضى فى الصعيد قطعوا الطريق فرضوا اتاوات المصريين نهبوهم فعمل الأمرا نفسهم انهم مسافرين بره مصر راحوا سنهلين مناوره ذكيه محاوطينهم من كل ناحيه انقضوا عليهم بأربع فرق ولقى العربان العسكر بتهجم عليهم فجاءه فجريوا على الجبال الكهوف لكن العسكر قتلوا كل اللى طالوه منهم قدرت الدوله انها تسيطر عليهم اتخلص المصريين من شرورهم بلاويهم بيوصف المؤرخ بدر الدين العينى حال العربان بعد الحمله دى اللى حمت المصريين من شرورهم بقوله فانطفأت جمراتهم زالت مضراتهم وتمهدت الأعمال تمهيدا واضحا عاد من مفسدى العرب فقيرا صالحا وحمل أكثرهم السواك السبحه عوضا عن حمل الرماح الأسلحة عيشة المماليك right المماليك ماكانوش عبيد بمعنى الكلمه وبمفهومها المعروف فى العصر المملوكى كان فيه مماليك وفيه عبيد المماليك كانو طبقه ارستقراطيه مالهومش فى حفر الترع وشيل الطوب والتخديم فى البيوت زى العبيد المماليك كانو يااما عسكر يااما موظفين فى الدوله وماكنش أى حد يقدر يمتلك مملوك لازم المالك يكون أمير مملوكى درجته عاليه وساعات كان المماليك بيتخانقوا مع العبيد اللى كانو موجودين فى مصر أياميها العلاقه بين المملوك والسلطان أو الأمير كات علاقه بيسموها أستاذيه يعنى السلطان أو الأمير كان أستاذ مماليكه ودى كات علاقه جامده ومتينه لما كان يجى مماليك مستجدين كان السلطان بيبعتهم طوالى على الدكاتره عشان يكشفوا عليهم واذا عدوا الكشف الطبى كان بيستلمهم طواشى ويسكنهم فى قلعة الجبل فى معسكرات اسمها الطباق حسب جنسية كل واحد والمكان اللى جى منه وفى الطباق دى كانو بياخدوا دروس فى الدين واللغه بعد شويه يبتدوا يتدربوا على رمى الرماح واستعمال النبال وركوب الحصنه السلطان كان بيحدد لكل مملوك مستجد مهيه نقديه اسمها جامكيه وكمان فوقيها تموين شهرى لحمه وعيش وزيت وحاجات تانيه بعد مايدخل المملوك فى خدمة أمير كان الأمير بيديله اقطاع يعنى ريع من أرض زراعيه واقطاع المملوك كان بيفضل يكبر مع كل ترقية ولما كان المملوك ياترقا ويبقى أمير كبير كان بيتعين والى أو نايب أو موظف دوله كبير ويبقى من حقه يتملك مماليك ويكون جيش صغير ممكن يوصل لبتاع ألف مملوك جيوش الأمرا دى كات بتشكل جزء من جيش مصر وكانوا فى العاده بيعسكروا بره القاهره بعكس مماليك السلطان اللى كانو بيعسكروا فى القاهره مماليك الأمرا كانو غير أجناد الحلقه اللى كانو بيمثلوا الجزء التالت من الجيش المصرى ودول كانو من مماليك أحرار اتولدوا فى مصر ومن سنهة الناس أعلى درجة اماره كات أمير مية مقدم ألف وبعدها أمير طبلخاناه يعنى أمير بيضربوا ليه الطبل على بابه كان فيه بعد كده أمير عشره أمير خمسه ودى كات أقل درجه كان كل أمير زى مايكون سلطان صغير والفرق بينه وبين السلطان كان فى حجم الامتيازات وطبعا فى ان الأمير خاضع للسلطان المماليك كانو مدورين الدوله ومعاهم مصريين بيشتغلوا فى الدواوين والمحاكم والادارات كان فيه مصريين كتير فى الجيش فى اجناد الحلقه بالذات ووقت الحروب كان المماليك بيعلنوا حالة طوارىء اسمها النفير العام والناس العاديه تطوع فى الجيش ويروحوا على الجبهه كان فيه مسيحيين ويهود مصريين كتير بيشتغلوا فى الدواوين والادارات كان ليهم نفوذ كبير ويملكوا ثروات كبيره المماليك الأحرار اللى اتولدوا فى مصر كانو مندمجين فى المجتمع المصرى وبيتكلموا بالمصرى وعادة مكانلهومش فى السياسه والجيش وطلع منهم مثقفين وكتاب ومؤرخين كبار زى ابن أيبك الدوادارى خليل بن شاهين الظاهرى صارم الدين دقماق ابن تغرى ابن اياس وغيرهم كتير المماليك اتمصروا بقم مصريين وماكاناش ليهم وطن تانى غير مصر يعيشوا فيه وينتموا ليه الاحتفالات والترفيه فى مصر المملوكيه الرحالة ابن بطوطه زار مصر فى عصر السلطان الناصر محمد ووصف القاهره بانها أم البلاد القاهره فى عصر المماليك كات اكبر بلد فى العالم من جهة المساحه وعدد السكان عدد سكان القاهره فى القرن الأربعتاشر كان بتاع مليون انسان الرحاله ابن بطوطه زار القاهره سنه أيام السلطان الناصر محمد وقال عنها أيام المماليك زى فى كل العصور النيل وشطه كانو بيلعبوا دور كبير فى الترفيه عن القاهريين وكات الناس بتخرج تتمشى على شط النيل ويشتروا فاكهة وحلويات وورد النرجس والبنفسج من البياعين والسريحه ويأجروا مراكب يتفسحوا بيها جزيرة الروضه كات من الأماكن اللى بيحب المصريين يتفسحوا فيها وكات فيه مناسابات بيخرج فيها المماليك وهما لابسين هدومهم الملونه الحلوه ويركبوا المراكب والحراريق المتزينه ويعزفوا مزيكا ويدقوا الطبول والناس كات بتفرح وتقف على الشط تتفرج على الاستعراضات وده بقى غير ما يوم السلطان والأمرا ماكانوا يخرجوا ويركبوا الدهبيه والحراريق كات القاهره بتقف على رجل ابن اياس وصف ليله من ليالى القاهره المملوكيه اللى خرجت فيها دهبية السلطان وعامت من بولاق وهى متزينه بالورد والأعلام واستقبلوها الأمرا بالطبل والزمامير عند المقياس ووصفها بانها كات ليله من ليالى القاهره اللى ماتتنسيش وقال فيها فى العصر المملوكى كان فى مصر تلات احتفالات كبيره بيرتبطوا بالنيل وهما عيد وفاء النيل وعيد الشهيد وعيد النيروز عيد وفاء النيل المماليك احتفلوا بالنيل عيد وفاء النيل كان بيبدأ يوم بؤونه بقياس ارتفاع منسوب مية النيل وبعدين يفضل المنسوب يتقاس كل يوم عشان يعرفوا قد ايه الميه زادت بسبب الفيضان كان فيه مناديه بيمشوا فى الشوارع يقولوا للناس عن أخر التطورات ولما توصل الميه لستاشر دراع ودى علامة الوفاء كات الناس بتستبشر وتفرح ويبدأ مهرجان شعبى كبير وباليل كانو بيولعوا قناديل وشمع وتبقى القاهره كلها منوره والرقص والغنا فى كل مكان وتانى يوم الصبح كات تتحط ترابيزه طويله عليها ما لذ وطاب من مشويات ومقليات وحلويات وفواكهه ويجى السلطان أو يبعت نايب عنه وتاكل الناس منها زى ماهى عايزه بعد ما يخلص الأكل كان بيبدأ احتفال وفاء النيل ويركب الأمرا والمماليك المراكب المتزينه بالأعلام والورد وتدق الطبول وتضرب الألعاب الناريه فى الهوا ويركب السلطان الدهبيه بتاعته وحواليها مراكب الأمرا والحراريق ووراهم يطلعوا الناس فى المراكب والفلوكات ويروح الموكب على فم الخليج وهناك كان السلطان يمسك معول دهب وينقر بيه سد الخليج تلات مرات بعد مايعمل كده كان فيه ناس بييجوا يحفروا فى السد لغاية الميه ما تجرى فى الخليج وبعدين السلطان كان بيرجع على قلعة الجبل والقاهره بتحتفل وهايصه عيد الشهيد عيد الشهيد كان عيد قبطى ليه خلفيه دينيه لكن كان بياخد شكل مهرجان كبير كل المصريين كانو بيشاركو فيه بغض النظر عن ديانتهم العيد ده كان بيتعمل على شط النيل فى شبرا الخيمه يوم بشنس شبرا الخيمه كانت معروفه باسم شبرا الشهيد شبرا البلد وسبب المهرجان ده ان الأقباط كانو بيقولوا ان مية النيل مش ممكن تزيد من غير ما يجيبوا صباع واحد قديس شهيد كان محطوط فى علبه فى كنيسه فى شبرا دى ويغسلوه فى النيل فى يوم العيد كان المسيحيين بيجوا القاهره من كل نواحى مصر ويخرج معاهم سكان القاهره ويتجمعوا ويحطوا خيام على شط النيل فى شبرا دى بسبب الخيام اللى كانت بتتحط هناك اتسمت شبرا الخيمه ييجوا المغنين والرقاصين والعربان ويدق الطبل وتلعلع المزامير وتسهر الناس وتعربد فى سنه منع السلطان بيبرس الجاشنكير الاحتفال بالعيد ده لكن السلطان الناصر محمد اللى كان معروف بالتوليرانسيه حبه للمهرجانات والاحتفالات رجعه سنه وبعدين اتمنع خالص سنه عيد النيروز وده عيد السنه القبطيه فى أول شهر توت والمؤرخين بيعتقدوا انه متوارث من أيام الفراعنه اللى كانو بيحتفلوا بيه عشان يكرموا النيل وده السبب ان كل المصريين بغض النظر عن ديانتهم كانو بيحتفلوا بيه فى عيد النيروز كانت الشوارع بتتزحم بيتعمل كرنفال كبير يلف القاهره حوالين واحد بيسموه أمير النيروز قاعد على حمار وداهن وشه بالجير أو الدقيق وعلى دماغه طرطور طويل والناس اللى حواليه كانو بيمسكوا جريد أخضر وسعف نخل وشماريخ بلح يوم العيد ده البلد كات بتبقى هايصه ووالى الشرطه ماكنش بيتدخل كان بيسيب كل واحد يعمل اللى عايز يعمله وكان الكرنفال بيلف على البيوت والدكاكين والجدع اللى قاعد الحمار يطلب من أصحابها فلوس واللى مايدفعش كان بيتشتم ويرشوا عليه ميه وكات الناس بتتجمع فى الشوراع ويضربوا بعض بالبيض ويرشوا ميه على بعض يوم عيد النيروز كانت الناس بتعمل حلويات زى الهريسه البسبوسه ولقمة القاضى ويتبادلوها زى الناس ما بتعمل دلوقتى فى كحك العيد وكانوا بياكلوا فواكه معينه زى البطيخ والخوخ والبلح فى عصر المماليك كان فيه فى مصر تلاته وخمسين نوع من الحلويات على أقل تقدير مع مرور الأيام وتنقل مصر من عصر لعصر العيد ده ومظاهره اختفوا كان فيه أعياد ومناسبات قبطيه تانيه كان بيشارك فيها المسلمين زى عيد الميلاد فى كيهك كات يوميها الكنايس بتتزوق بالقناديل والفوانيس والناس تشترى فوانيس وشمع ملون وتتفنن فى تزويقه ويعلقوه فى الأسواق وعلى الدكاكين وفى عيد الغطاس فى طوبه كان فيه مسلمين بيشاركو فى تغطيس العيال فى الميه البارده دوران المحمل المحمل المصرى عاده مملوكيه خادم الحرمين الشريفين كان لقب من بطولات سلاطين مصر فى العصر المملوكى وكات مصر بتكسى الكعبه فى مكه خروج الكسوه المحمل المصرى من مصر للجزيره العربيه كان بيتم فى احتفال كبير اسمه دوران المحمل كات الكسوه بتتحط على جمل متزين بالحرير الملون والفضه يتلف بيها تلت تيام فى شوراع وميادين القاهره والفسطاط مع أصوات الطبول والموسيقا النحاسيه وقدامها فرسان مماليك فى هدوم أبهه على الحصنه وفرسان صغيرين كانو بيقفوا على الحصنه ويعملوا استعراضات وكات الشوارع والدكاكين بتتزين والناس تتطلع تمشى ورا وحوالين المحمل ومعاهم مهرجين بيضحكوهم اسمهم عفاريت المحمل كان المحمل بعد الاحتفالات بيطلع على الحجاز وقدامه الأمرا ووراه الحجاج والدكاتره اللى كانو بيروحوا معاهم اول اللى نقلو المحمل للحجاز كانت شجر الدر اخدته معاها عشان تكسى الكعبه هى رايحه الحج اول مره يتعمل احتفال دوران المحمل كان فى عهد الظاهر بيبرس طبعا كان فيه أعياد واحتفالات تانيه كتيره بيحتفل بيها المسلمين والأقباط واليهود فى العصر المملوكى ولسه لغاية النهارده كتير من عاداتها وتقاليدها موجوده فى مصر بعد ما اتنقلت من جيل لجيل الترفيه والألعاب فى مصر المملوكيه سماع الحواديت القهاوى كان وسيلة ترفيه زائد الترفيه النيل والفرجه على عروض المماليك كات الناس بتقضى وقتها كمان القهاوى ومسارح خيال الضل قهاوى السير والحكايات كان فيه قهاوى فيها حكاواتيه محترفين بيحكوا حكايات كان فيه قهاوى متخصصه فى حكايات الظاهر بيبرس السلطان المملوكى بتاع السيره المشهوره ودى كان اسمها القهاوى الظاهريه كان فيه قهاوى تانيه متخصصه فى حكايات أبو زيد الهلالى القهاوى الهلاليه قهاوى الف ليله ليله سيف بن ذى يزن غيرها الدراسات وضحت ان على الأقل فيه جزء من قصص ألف ليله ليله اتكتب فى مصر فى العصر المملوكى الناس كانو بيروحوا يقعدوا على القهاوى دى ويسمعوا الحكايات والموسيقا اللى كات بتتخللها ساعات ويتبهروا بشجيع الحكايه ويتوهوا فى دنيا الخيال خيال الضل وكان فيه وسيلة ترفيه تانيه مهمه اسمها خيال الضل أو طيف الخيال ودى كات عباره عن عرض بعرايس جلد مربوطه فى عصيان بيحركها راجل محترف مخايلى ورا ستاره بيضه مشدوده ومتسلط عليها نور لمبه من ورا فالناس يتفرجوا على خيال العرايس وهى بتتحرك خيال الضل كان من أهم الفنون الشعبيه طريقة التسليه المفضله عند الناس وكات تمثلياته بتعبر عن أوضاع اجتماعيه واقتصاديه وسياسيه وتاريخيه باسلوب بسيط فيه ضحك وفرفشه أشهر كاتب للتمثليات دى كان ابن دانيال وده كان من الناس اللى هربت من هوجة المغول وجه من الموصل على مصر سنه أيام السلطان بيبرس التمثليات دى كات اسمها بابات كات فيها شخصيات مشهوره زى عجيب الدين الواعظ عواد الشرماط ناتو السودانى مبارك الفيال أبو العجيب صاحب الجدى وغيرهم كان بيطلع فيها كمان حيوانات وطيور زى الخرفان والتيران والديوك وجنب خيال الضل كان فيه كمان عروض الاراجوز كوتشينه من العصر المملوكى وكان فيه فى الشوارع سريحه بحيوانات زى القراداتيه الدبابتيه سريحه بدبب والرفاعيه وبهلوانات وكانوا بيعملوا ماتشات مناطحة كباش مناقرة ديوك والناس كات بتتلم وتتفرج وباليل كان فيه أماكن مفتوحه للغنا والرقص بالنسبه للمثقفين والعلما كان فيه مجالس بتتعمل اسمها مجالس العلم ودى كات اجتماعات بيناقشوا فيها الدين والسياسه أحوال البلد المجالس دى كات مزدهره فى العصر المملوكى لان السلاطين المماليك بوجه العموم كانو بيحبوا العلم والأدب وبيشجعوه ومن المماليك نفسهم طلع علما ومؤرخين كبار زى ابن تغرى ابن خلدون مدح الدوله المملوكيه من الناحيه دى وقال انها كانت من محاسنها أثارها الجميله الخالدة والأقباط كانو بيشاركو فى الحياه الثقافيه وطلع منهم كتاب كبار ومؤرخين زى ابن العميد المفضل ابن أبى الفضائل وابن الدهيرى وغيرهم وكات فيه عيلة مثقفين اسمها عيلة ولاد العسال اللى طلع منها فطاحل زى أبو اسحق ابن فخر الدولة العسال اللى كان من ضمن مؤلفاته كتاب عن قواعد اللغه القبطيه ولأهل الفرفشه الميسورين كات بتتعمل مجالس الشرب والطرب يسمعوا فيها الأغانى ويتفرجوا على الرقص ويشربوا القمز لبن حصنه محمض والبوظه والمزر مشروب كان بيتعمل من الدره أو القمح المصريين فى العصر المملوكى كانو بيحبوا جدا الموسيقا والغنا كانو يقعدوا يدوروا على حته فيها حد بيغنى عشان يروحوا يسمعوا ويتفرجوا وحتى لما كانو بيروحوا يتفسحوا فى النيل ويأجروا مراكب كانو بياخدوا معاهم ألات الموسيقا والمغنى وكات الأفراح صاخبه ومليانه غنا ورقص كان فيه قاعات فى مصر بتتأجر للناس عشان يحيوا فيها الأفراح الرحاله ابن بطوطه اللى زار مصر فى العصر المملوكى كتب عن المصريين انهم ذوو طرب وسرور ولهو مصر المملوكيه كات متفتحه ومتنوره وفيها توليرانسيه وبالذات فى الأيام المستقره اللى مفيهاش أخطار وحروب زى أيام السلطان الناصر محمد اللى عمر مصر بمبانى وجناين وخلاها من أجمل أغنى بلاد الدنيا وملا أيامها احتفالات ومواكب وبالنسبه للألعاب كان فيه لعب الزهر والشطرنج والكوتشينه والمماليك كانو طبعا بيحبوا رياضة التنشين رمى القبق والعوم والفروسية كان عندهم رياضه اسمها الكوره تشبه رياضة البولو كانت مبارياتها بتتعمل فى الميدان تحت قلعة الجبل وفى سنه افتتح السلطان الناصر محمد فى القاهره الميدان الناصرى وده كان ميدان واسع بتتعمل فيه عروض الخيل والفرسان اللى لابسين هدوم جميله الميدان ده كان موجود فى المكان اللى فيه دلوقتى حى جاردن سيتى العماره والبنا فى مصر المملوكيه صورة hassan mosque jpg تصغير px جامع مدرسة السلطان حسن من تحف مصر المملوكيه قول الرحاله ابن بطوطه فى وصفه للقاهره اللى زارها فى عهد السلطان الناصر محمد بن قلاوون المتناهية فى كثرة العمارة المتباهية بالحسن والنضارة ماجاش من فراغ مصر شافت نهضه عمرانيه كبيره فى العصر المملوكى ما شافتهاش من ايام العصر الفرعونى الطراز المعمارى فى مصر المملوكيه اعتمد على التراث المصرى المحلى الروح المصريه الصميمه بتطغى عليه ما ظهرتش فيه تأثيرات خارجيه غير شوية تأثيرات فى الزخارف والنقوش من الفن المغولى نتيجه لاتصال مصر بالمغول فى الفتره دى اتميز العصر المملوكى فى مصر ببنا الجوامع المدارس الحمامات القلاع غيرها من المبانى اللى بتتميز بالجمال الزخارف البديعه الرسوخ المداخل العاليه بيعتبر السلطان الناصر محمد بن قلاوون اكتر واحد بنا عمر واتميزت مبانيه بالضخامه والعظمه والنقوش البديعه السلطان الناصر هوه اللى بنى حى جاردن سيتى متنزهات سرياقوس اللى كانت فى منطقة الخانكه بيعتبر جامع السلطان حسن اللى بدا بناه السلطان الملك الناصر حسن بن محمد بن قلاوون سنه من اشهر مبانى الدوله المملوكيه من اروع المبانى على مستوى العالم هوه عباره عن تحفه مالهاش مثيل بتجمع مبانيه بين قوة البنا عظمته دقة الزخارف البديعه وصفه المستشرق العلامه جاستون فييت بانه ابدع اثارات القاهره اكترها تجانس تماسك كمال وحده أجدرها انه يكون مع الأثار الروعه اللى بنتها حضارة مصر الفرعونيه انه اهم أعظم من قصر الحمرا فى جرانادا اختاره الرئيس الامريكى باراك اوباما وقت زيارته لمصر سنه من بين كل اثارات القاهره عشان يزوره اتبنت فى مصر حمامات شعبيه فى العصر المملوكى كانت اعدادها كبيره جدا فى مدينة القاهرة كانت فيه حمامات مخصصه للرجاله حمامات مخصصه للستات كانت حيطانها متزينه بالمناظر الجميله المايه السخنه كانت بتستخدم فيها بقايا من الحمامات دى لسه موجوده فى القاهره القديمه بتتميز جوامع العصر المملوكى بمآذنها الرفيعه الرشيقه الحيطان العاليه المزركشه المـآذن اللى ليها روس مزدوجه زى مآذن الغورى فى الأزهر اللى اتبنت فى القرن الخمستاشر شارع المعز لدين الله اللى بيعتبر أهم الشوارع التاريخيه فى القاهره مصر كلها مليان مبانى من العصر المملوكى من ضمن مواقع التراث العالمى التابعه لمنظمة اليونيسكو المسيحيين فى مصر المملوكيه مصر كات مليانه كنايس فى العصر المملوكى شهد تأسيس الدوله المملوكيه فى مصر تعيين اول وزير قبطى من فترة دخول العرب مصر هوه شرف الدين ابو سعيد هبة الله صاعد الفائزى اللى اتنصب وزير للسلطان عز الدين ايبك أيام الدوله المملوكيه كان المسيحيين المصريين متقسمين على طايفتين أتباع المذهب الملكانى الروم الأرتودوكس اليعاقبه المونوفيزيتيين الملكانيين كان عددهم صغير وبيتكونوا من مسيحيين من أصول بيزنطيه ومسيحيين من أصول مصريه اعتنقوا المذهب الملكانى كان ليهم بطريرك بيعين رجالة الاكليروس بتوعه وبيشرف على الكنايس والأديره التابعه لمذهبه كان للملكانيين عدد صغير من الكنايس فى مصر منها كنيسة غبريال الملاك كنسية السيده كنيسة ماريوحنا فى الفسطاط كنيسة مارنقولا فى خط البندقانيين كان عندهم شوية أديرة اليعاقبه أو الأقباط الأرتودوكس المونوفيزيتيين كانو أغلبية المسيحيين فى مصر فى العصر المملوكى ودول كانو من أصول مصريه كان ليهم بطريرك بينتخبوه فى العاده زى ماهما عايزين وكات مهمته تنظيم العلاقه بينهم وبين نفسهم بينهم وبين الدولة المملوكيه أغلبية الأقباط الأرتودوكس كانو عايشين فى الصعيد وغالبيتهم كانو بيشتغلوا فى الزراعه كان عندهم هناك حوالى كنيسه وفى القاهره حوالى كنيسه وفى الوجه البحرى برضه بتاع كنيسه وعدد أديرتهم كان حوالى دير جوابات سلطان مصر بتكليف بطريرك اليعاقبه بيبين مدى احترام الدوله المملوكيه للبطريرك لما كانت الحضرة الساميه الشيخ الرئيس المبجل المكرم الفاضل الكافي الثقه عماد بنى المعموديه أطال الله بقاءه أدام على أهل طائفته ارتقاءه الحضرة السامية القديس المبجل الجليل المكرم الموقر الكبير الديان الرئيس الروحانى الفاضل الكافى المؤتمن عماد بنى المعموديه كنز الأمة المسيحية اطال الله تعالى بهجته أعلى على أهل طائفته درجته قد حاز من فضائل ملته أسماها المصريين المسيحيين كانو جزء مايتجزأش من المجتمع المصرى أيام المماليك وكانوا بصفه سنهه مندمجين فى الحياه المصريه ومفيش حاجه كانت بتميزهم عن المصريين المسلمين الا الديانه السلاطين المماليك كانو بيعتبروهم جزء من رعيتهم وكانوا بوجه العموم بيحرصوا على انهم يعاملوهم معامله فيها عدل لكن وقت الأزمات كانو ساعات بيضطرو يرضخو للمتطرفين الدينيين كان الاقباط بيشاركو فى احتفالات مواكب واستقبالات السلطان وهم شايلين الأناجيل وماسكين شموع كان فيه مسيحيين كتير بيشتغلوا فى أجهزة الدوله وفى الدواوين وكانوا بيمارسوا نفس مهن المصريين المسلمين الاتنين كان ليهم حق تملك الأراضى والعقارات زيهم زى بعض كان فيه مسيحيين أغنيا جدا وعندهم جوارى أوراق الوثايق اليهوديه اللى اسمها الجنيزا بتبين انها اتكتبت بايدين مصريين مسلمين مسيحيين وبيحكى المقريزى انه فى سنه استلف المسيحيين قناديل موبيليا من جامع عمرو بن العاص عشان يستعملوها فى اجتماع فى الكنيسة المعلقة فى مصر القديمه احتفالات المسيحيين كانت مصر كلها بتحتفل بيها كان المسلمين بيشاركو فى الاحتفال بالأعياد المسيحيه الحروب الصليبيه ضد المسلمين واللى ربطها الأوروبيين بالمسيحيه كان ليها طبعا ساعات أثار وحشه على حالة الوئام بين المصريين المسلمين والمصريين المسيحيين زائد ظهور حالات تطرف دينى فى مصر من وقت للتانى لكن بوجه سنه الحروب الصليبيه ما قدرتش تضم المسيحيين المصريين لصفها ضد المسلمين مفيش حالات حصل فيها ان مسيحيين مصريين انضمو للصليبيين اللى كانو كاتوليك بيعادو المذاهب المسيحيه التانيه المسلمين سموا الصليبيين فرنج وشكوكهم فى معظم الأحيان كات موجهه للمسيحيين الملكانيين اللى كانو فى الغالب من أصول مش مصريه أغلب المشاكل والملوارى بين الطرفين كات حالات فرديه محدوده اتسبب فيها متطرفين محليين أو ناس مش مصريين ما عجبتهومش حالة الوئام الموجوده فى مصر وتساوى كل الشعب المصرى فى الحقوق والواجبات لكن فى عصر السلطان الناصر محمد مع انه كان عصر منفتح قامت هوجه كبيره فى فبراير سنه بين شوية مسلمين وشوية مسيحيين ملكانيين بعد ما اتحرقت كنايس وجوامع ومبانى واتطور الموضوع بشكل مرعب لدرجة ان القاهره كلها كات حاتتحرق وتضيع فيها لكن الناصر محمد البطريرك قدروا يتحكموا فى الموقف واتقبض على ناس من الطرفين المؤرخ القبطى منسى يوحنا فى كتابه تاريخ الكنيسة القبطية كتب عن مشاكل حصلت فى عصر الدوله المملوكيه لكن المشاكل دى كانت محدوده جدا حوادث قليله بينها بين بعضها سنين مش ورا بعض ماكانتش منظمه فى العاده الدوله كانت بتعاقب المسئولين عنها بغض النظر عن كونهم مسلمين أو مسيحيين ورث الدوله المملوكيه السيف المملوكى رمز لظباط مشاة البحريه الأمريكيه العصر المملوكى فى مصر ما كانش عصر حروب معارك بس لكن كان عصر تحضر علم ثقافه راقيه اداره متقدمه ده كان سبب تفوق المماليك العسكرى قدرتهم على صد الاعتداءات الخارجيه لكن فى نهاية العصر المملوكى ضعفت دولتهم بسبب صغر سن السلاطين الصراعات بين الأمرا الدوله المملوكيه انتهت سنه بعد ماخش المستعمرين الأتراك العثمانليه مصر بقت مصر بلد مش مستقله ولايه عثمانليه دخلت فى عصر ضبابى اختفت فيه مظاهر التقدم الثقافى اللى ساد فى العصر المملوكى المماليك اللى عاشوا فى وقت الحمله الفرنسيه محمد على باشا ما كانوش مماليك لكن مماليك خيالات ضل الدوله العثمانليه مش الدوله المملوكيه مماليك بعد عهد محمد على باشا كانو مماليك العصر العثمانلى التمييز مهم جدا لان خلط العصرين ساعات اتقصد ساعات كان بسبب قلة المعرفه المؤرخ ابن اياس ما بالغش لما نعى فاة الدوله المملوكيه المصريه سنه بقصيده طويله كتبها شاعر جه فى مطلعها وجه من ضمن ابياتها المماليك حكموا مصر مده طويله من لغاية قدروا انهم يحافظوا عليها من الأخطار اللى كات محاوطاها من الشرق المغول من الغرب الصليبيين من الأخطار الداخليه من العربان اللى حاولوا فرض ثقافتهم على المصريين بالعنف التأليب فضلت مصر فى عصرهم دوله مستقله قويه متقدمه سلاطين مماليك كتار اشتهروا وحطوا بصماتهم على التاريخ فى عصر المماليك اتطورت الفنون والثقافه وفن البنا اذدهرت الحركه الصوفيه الحركة التأريخيه اللى ما كانلهاش مثيل عمرها ما اتكررت فى مصر شوف مؤرخين مصر فى العصور الوسطى المماليك بنوا شيدوا فى مصر اللى ما اتبناش فى تاريخها من أيام الفراعنه فى سنه افتتح السلطان قلاوون فى القاهره المستشفى الضخمه اللى كانت بتتسمى البيمارستان المنصورى البيمارستان ده كان مفخره من مفاخر العصر المملوكى فى مصر ابنه الناصر محمد اللى مصر فى عصره بقت دوله كبرى كل بلاد العالم وقتها كات بتجاملها وعايزه تصاحبها هوه أكتر سلطان بنى وعمر فى مصر والنهارده القاهره القديمه مليانه أثار جميله وقيمه من العصر المملوكى منها التحفه المعماريه اللى اسمها جامع السلطان حسن شخصية العماره المملوكية بتعتبر أدق تعبير عن الروح المصريه لسه فيه عادات وتقاليد وحتى ألفاظ وكلمات امثال شعبيه ورثها المصريين المعاصرين عن أجدادهم اللى عاشوا فى عصر الدوله المملوكيه من مصر المملوكيه خرجت ملحمة الظاهر بيبرس حواديت من الف ليله ليله امريكا عملت السيف المملوكى رمز لمشاة البحريه الأمريكيه تشويه الدوله المملوكيه فى الوجدان المصرى اتعرض عصر الدوله المملوكيه فى مصر لعمليات تزييف تشويه فى تاريخ مصر الحديثه فى عصر عيله محمد على اتشوه تاريخ الدوله المملوكيه بسبب ارتباطها باسم المماليك المصرليه اللى غدر بيهم محمد على فى مدبحة القلعه واستمر النظام الملكى فى مصر يعادى تاريخ الدوله المملوكيه بسبب عملة جدهم الاكبر ارتباط النظام بتركيا فى العصر ده حول المستعمرين الانجليز جامع الظاهر بيبرس فى القاهره لاصطبل حصنه عشان يقضوا على النخوه المصريه والمشاعر الوطنيه اللى بتعادى الاستعمار فى مصر بعد استمرت عمليات التزييف التشويه لأسباب سياسيه لاخفاء انجازات مصر فى العصور الوسطى قبل تدخيل مصر والمصريين فى فكرة القوميه العربيه اللى كان بيتروج ليها واللى كان من متطلباتها محو اسم مصر وتبديله بالعربية المتحدة التعتيم على تاريخها الخاص وتأجيره لغيرها المزيفين حاولو دايما يربطو مابين عصر الاتراك العثمانليه اللى كان عصر استعمار وجزيه واستبداد دينى بعصر الدوله المملوكيه اللى كان عصر استقلال نهضه توليرانسيه دينيه واظهارهم على انهم كانو حاجه واحده ومن ناحيه تانيه ربطو مابين عصر مماليك العصر العثمانلى اللى كانو مجرد خيالات ضل فى ايدين العثمانيين عصر الدوله المملوكيه اللى حكم سلاطينها مابين لسنه بيقول الباحث التاريخى نور الدين خليل فى فصل من كتاب من كتبه عنوانه ماذا نعرف عن المماليك فى أيامنا دى تجد كثيرين يأنفون ذكرهم ويزدرونهم ويتباكون على مصر أيام حكم المماليك بعد ماادى أمثله عن جهل الناس بتاريخ مصر المملوكى ضاف دى مجرد امثلة عما لحق بالمماليك من ظلم الجهالة والجهال center تاريخ مصر width العرض بعدها الدوله الايوبيه فترة استعمار عثمانى بعدها الدوله العلويه فهرست وملحوظات المراجع ابن اياس بدائع الزهور فى وقائع الدهور أجزاء تحقيق محمد مصطفى الهيئة المصرية العامة للكتاب القاهرة ابن أيبك الدوادارى كنز الدرر وجامع الغرر مصادر تأريخ مصر الاسلامية اجزاء المعهد الألمانى للآثار الاسلامية القاهرة ابن بطوطه رحلة ابن بطوطة المسماة تحفة النظار فى غرائب الأمصار وعجائب الأسفار دار الكتب العلمية بيروت ابن تغرى النجوم الزاهرة فى ملوك مصر القاهرة جزء دار الكتب الوثائق القومية مركز تحقيق التراث القاهرة ابن كثير البداية والنهاية جزء تحقيق سهيل زكار دار صادر بيروت أبو الفداء المختصر فى أخبار البشر المطبعة الحسينية القاهرة هـ بدر الدين العينى عقائد الجمان فى تاريخ أهل الزمان تحقيق محمد محمد أمين مركز تحقيق التراث الهيئة المصرية للكتاب القاهرة بيبرس الدوادار زبدة الفكرة فى تاريخ الهجرة جمعية المستشرقين الألمانية الشركة المتحدة للتوزيع بيروت جاستون ڤييت القاهرة مدينة الفن التجارة عين للدراسات والبحوث الانسانية الاجتماعية القاهرة جمال الدين الشيال أستاذ التاريخ الاسلامي تاريخ مصر الاسلامية دار المعارف القاهرة جمال الغيطانى سيرة الظاهر بيبرس الهيئة المصرية العامة للكتاب القاهرة جمال الغيطانى تجليات مصرية مآذن القاهرة المصرى اليوم مؤسسة المصرى اليوم للصحافة والنشر عدد سبتمبر حمدى السعداوى المماليك المركز العربى للنشر معروف أخوان للنشر والتوزيع الأسكندرية حسين فوزى سندباد مصرى جولات فى رحاب التاريخ دار المعارف القاهرة لطفى أحمد نصار وسايل الترفيه فى عصر سلاطين المماليك الهيئة المصرية العامة للكتاب القاهرة محيى الدين بن عبد الظاهر الروض الزاهر فى سيرة الملك الظاهر تحقيق نشر عبد العزيز الخويطر محيى الدين بن عبد الظاهر تشريف الأيام والعصور فى سيرة الملك المنصور تحقيق مراد كامل الشركة العربية للطباعة والنشر القاهرة المقريزى السلوك لمعرفة دول الملوك أجزاء دار الكتب القاهرة المقريزى المواعظ الاعتبار بذكر الخطط والآثار أجزاء مطبعة الأدب القاهرة منسى يوحنا تاريخ الكنيسة القبطية مكتبة المحبه القاهره نور الدين خليل شجرة الدر حورس للنشر والتوزيع الاسكندرية isbn شفيق مهدى دكتور مماليك مصر والشام الدار العربية للموسوعات بيروت عز الدين بن شداد تاريخ الملك الظاهر دار نشر فرانز شتاينر فيسبادن علاء طه رزق دراسات فى تاريخ عصر سلاطين المماليك عين للدراسات والبحوث الانسانية الاجتماعية القاهرة على مبارك الخطط الماتقية الجديدة لمصر والقاهرة المطبعه الاميريه بولاق هـ قاسم عبده قاسم دكتور عصر سلاطين المماليك التاريخ السياسى والاجتماعى عين للدراسات الانسانية والاجتماعية القاهرة القلقشندى صبح الأعشى فى صناعة الانشا جزء دار الفكر بيروت chronicles of the crusades villehardouin and de joinville translated by sir marzials dover publications isbn doris behrens cairo of the mamluks tauris london new york isbn rieley smith jonathan the oxford illustrated history of the crusades oxford university press isbn مواقع خارجيه ليها علاقه بالموضوع متحف الأثار الاسلاميه القاهره أثار المماليك تصنيف مماليك ممايلك مماليك مماليك تصنيف الدوله الايوبيه تصنيف دول اسلاميه تصنيف تاريخ مصر المملوكيه